แอสเซทพลัสชู โปรตุเกสฟื้นตัว กองใหม่จ่าย3%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — แอสเซท พลัส ชี้เศรษฐกิจโปรตุเกสฟื้น ส่งกองทุนใหม่ลุยพันธบัตรโปรตุเกส อายุ 8 เดือน คาดแจก 3% ต่อปี
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ภาพรวมเศรษฐกิจประเทศโปรตุเกสปรับตัวดีขึ้น สะท้อนจากตัวเลขชี้นำทางเศรษฐกิจหลายตัวเริ่มส่งสัญญาณการฟื้นตัว เช่น ตัวเลขผลิตภัณฑ์อุตสาหกรรมที่ปรับตัวเพิ่มขึ้น 3.3% เมื่อเทียบกับช่วงเดียวกันปีก่อน ตัวเลขการเติบโตทางเศรษฐกิจ (จีดีพี) ในไตรมาส 4 ปี 2553 เติบโต 1.2% 
“นักลงทุนคลายกังวลการชะลอตัวของเศรษฐกิจโปรตุเกส และส่งผลให้ความกังวลความเสี่ยงผิดนัดชำระหนี้ของตราสารหนี้โปรตุเกสลดลงด้วย โดยสะท้อนจากค่า Credit Default SwapCDS ปรับลดลงจากระดับ 540 สู่ 450 จุด” นายวิน กล่าว
สำหรับการลงทุนในตราสารหนี้โปรตุเกสยังให้ผลตอบแทนในระดับที่น่าลงทุนเมื่อเทียบระดับความเสี่ยง บริษัทจึงเปิดขายกองทุนเปิดแอ็กทีฟเอฟไอเอฟ 3 (ACFIF3) ในวันที่ 21 ก.พ.นี้ ซึ่งเป็นกองทุนตราสารหนี้ต่างประเทศที่เปิดขายเป็นรอบระยะเวลา โดยการลงทุนรอบนี้จะลงทุนพันธบัตรรัฐบาลโปรตุเกส 100% อายุประมาณ 8 เดือน คาดผลตอบแทนหลังหักค่าใช้จ่าย 3% ต่อปี 
ดังนั้น ในช่วงแนวโน้มอัตราดอกเบี้ยขาขึ้น การลงทุนในกองทุนตราสารหนี้ระยะสั้นๆ ไม่เกิน 1 ปี จะเพิ่มโอกาสให้ผู้ลงทุนได้รับผลตอบแทนที่ดี